मुरगांवः संगीतकार रामानंद रायकार हांणी संगीत दिल्ली 'गीत गोंयचे अस्मितायेचें' कोंकणी संगीतकार्यावळ 18 डिसेंबराक गोंय मुक्ती दिसा निमतान नवी दिल्लींत सादर जातली.
 स्वरश्री गोंय वतीन गोंय मुक्तीचे आदले सांजेर ही कोंकणी गितांची कार्यावळ सादर जातली. गोंय सरकार कला आनी संस्कृती संचालनालय पुरस्कृत तशेंच नवी दिल्लीची गोंयकारांचो एकवोट, फादर आग्नेल इन्स्टिट्यूट ह्या संस्थांच्या जोडपालवान ही कार्यावळ सादर जातली.
 ज्येश्ठ गोंयकार कलाकारांचो भोवमान करपाची सुरश्रीची परंपरा आसा. ते प्रमाण ही कार्यावळ ज्येश्ठ पखवाज वादक आनी लोककला तज्ञ डॉ. मलबारराव सरदेसाय हांच्या उगडासाक ओंपल्या.
 हे कार्यावळीचें निवेदन लेखन डॉ. पुर्णानंद च्यारी हांचें आसा. गोंयचे नामनेचे कलाकार मंगेश शेट्ये (वास्को), दिनेश पै आंगले, दीप्ती शेण कुंडयकार (वास्को), आदी वेर्णेंकार हे गायक कलाकार कार्यावळींत वांटो घेतले.
 गायक कलाकारांक सुरश्री संस्थेचे वाद्यवृंद संचालक आनी ऑक्टोपॅड वादक शैलेश साळगांवकार, अतुल गुरव (हॅणअडसोनीक), साईराज केरकार (तबलें), राजेंद्र परब (पेटी), नवसो नायक (कीबोर्ड), जितेंद्र तांडेल (गिटार) साथसंगत करतले. प्रा. प्रमोद सुर्लकार आनी सोनाली पेडणेंकार हांचें निवेदन आसतलें. ज्येश्ठ चित्रकार, कवी गौरीश वेर्णेँकार हांणी विशयाक धरून उत्कृश्ठ माची सजावट आनी उजवाड येवजण केल्या. हे कार्यावळी वांगडाच भारतीय स्वातंत्र्य लडो आनी गोंय मुक्ती संग्राम ह्या विशयाचेर फोटोंचें प्रदर्शनूय मांडटले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 